CELEX: 32014R0458
Language: mt
Date: 2014-04-29 00:00:00
Title: Regolament ta' Implimentazzjoni tal-Kummissjoni (UE) Nru 458/2014 tad- 29 ta' April 2014 dwar il-klassifikazzjoni ta' ċerti oġġetti fin-Nomenklatura Magħquda

6.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 133/39
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 458/2014
   tad-29 ta' April 2014
   dwar il-klassifikazzjoni ta' ċerti oġġetti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi subdiviżjoni addizzjonali magħha, u li hija stabbilita permezz ta' dispożizzjonijiet speċifiċi tal-Unjoni, bil-ħsieb li jiġu applikati tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, l-oġġetti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċijiet tan-NM indikati fil-kolonna (2), permezz tar-raġunijiet imniżżla fil-kolonna (3) ta' din it-tabella.
            
         
               (4)
            
            
               Huwa xieraq li jiġi previst li, informazzjoni tariffarja vinkolanti maħruġa fir-rigward tal-oġġetti koperti minn dan ir-Regolament, li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur f'konformità mal-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
            
         
               (5)
            
            
               Il-Kumitat tal-Kodiċi Doganali ma tax opinjoni dwar il-punt 1 tal-Anness ta' dan ir-Regolament fil-limitu ta' żmien stabbilit mill-President tiegħu, il-miżuri previsti fil-punt 2 tal-Anness ta' dan ir-Regolament jikkonformaw mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness jiġu kklassifikati fin-Nomenklatura Magħquda taħt il-kodiċijiet tan-NM indikati fil-kolonna (2) ta' din it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' April 2014.
      
         
            Għall-Kummissjoni
         
         
            F'isem il-President
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Apparat diġitali li għandu d-disinn ta' vidjokamera tradizzjonali, biex jiġbed u jirreġistra immaġnijiet statiċi kif ukoll vidjos fuq memorja interna jew fuq karta tal-memorja.
                              L-apparat huwa mgħammar b'dispożittiv b'karga akkoppjata (CCD) ta' 0,8 megapixels u bi skrin tal-kamera jintewa u li juża l-kristalli likwidi (LCD), ta' kejl dijagonali ta' madwar 7 cm (2,7 pulzier), li jista' jintuża waqt li jkunu qed jinġibdu l-immaġnijiet jew bħala skrin biex jintwerew l-immaġnijiet irreġistrati.
                              L-apparat għandu l-interfaċċji segwenti:
                              
                                          —
                                       
                                       
                                          slott għall-karti tal-memorja,
                                       
                                    
                                          —
                                       
                                       
                                          ħruġ ta' vidjo kompożitu,
                                       
                                    
                                          —
                                       
                                       
                                          output tal-awdjo,
                                       
                                    
                                          —
                                       
                                       
                                          USB.
                                       
                                    Ir-riżoluzzjoni massima tal-immaġnijiet statiċi hija ta' 1 600  × 1 200  pixel (1,92 megapixel).
                              L-apparat jista' jirreġistra vidjo f'50 immaġni kull sekonda b'riżoluzzjoni massima ta' 720 × 576 pixel.
                              L-apparat joffri l-funzjoni ta' żum ottiku matul ir-reġistrazzjoni tal-vidjo.
                              Il-fajls li jintwerew ma jistgħux jiġu ttrasferiti għall-apparat minn magna għall-ipproċessar awtomatiku tad-dejta permezz tal-interfaċċja USB.
                           
                        
               
                  8525 80 91 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mit-test tal-kodiċijiet NM 8525 , 8525 80  u 8525 80 91 .
                  Minħabba l-karatteristiċi oġġettivi tal-apparat, bħalma huma d-disinn u l-forma tiegħu, il-preżenza ta' CCD b'riżoluzzjoni baxxa ta' 0,8 megapixels, il-kapaċità li jirreġistra vidjo bi kwalità ta' diski DVD-vidjo standard (riżoluzzjoni ta' 720 × 576 pixel b'50 immaġini kull sekonda) u li jirreġistra immaġnijiet statiċi ta' kwalità fqira (riżoluzzjoni massima ta' 1,92 megapixel), il-funzjoni prinċipali tal-apparat hija dik li jiġbed u jirreġistra vidjos, skont in-Nota 3 tat-Taqsima XVI (ara wkoll l-ordni tal-Qorti tal-Ġustizzja tal-Unjoni Ewropea tad-9 ta' Diċembru 2010 fil-Kawża C-193/10, KMB Europe vs Hauptzollamt Duisburg (Ġabra 2010, p. I-12903, il-punti 23 sa 25)).
                  Il-fatt li l-vidjokamera tirreġistra vidjos b'riżoluzzjoni inqas minn 800 × 600 pixel, ma jbiddilx il-funzjoni prinċipali tal-apparat. Għalhekk, il-klassifikazzjoni taħt is-subintestatura 8525 80 30  bħala kamera diġitali hija eskluża.
                  L-apparat huwa kapaċi biss jirreġistra ħsejjes u immaġnijiet meħuda mill-kamera tat-televixin, u utent li ma għandux ħiliet speċjali ma jistax, b'sempliċi modifika tal-apparat, jattiva l-possibbiltà li jiġu ttrasferiti l-fajls fil-kamera wara li dawn ikunu ntwerew.
                  Għaldaqstant, l-apparat għandu jiġi kklassifikat taħt il-kodiċi NM 8525 80 91  bħala vidjokamera li kapaċi tirreġistra biss ħsejjes u immaġnijiet meħuda mill-kamera tat-televixin.
               
            
                  
                              2.
                           
                           
                              Apparat diġitali li għandu d-disinn ta' vidjokamera tradizzjonali, biex jiġbed u jirreġistra immaġnijiet statiċi kif ukoll vidjos fuq memorja interna jew fuq karta tal-memorja.
                              L-apparat huwa mgħammar b'dispożittiv b'karga akkoppjata (CCD) ta' 0,8 megapixels u bi skrin tal-kamera jintewa u li juża l-kristalli likwidi (LCD), ta' kejl dijagonali ta' madwar 7 cm (2,7 pulzier), li jista' jintuża waqt li jkunu qed jinġibdu l-immaġnijiet jew bħala skrin biex jintwerew l-immaġnijiet irreġistrati.
                              L-apparat għandu l-interfaċċji segwenti:
                              
                                          —
                                       
                                       
                                          slott għall-karti tal-memorja,
                                       
                                    
                                          —
                                       
                                       
                                          ħruġ ta' vidjo kompożitu,
                                       
                                    
                                          —
                                       
                                       
                                          output tal-awdjo,
                                       
                                    
                                          —
                                       
                                       
                                          USB.
                                       
                                    Ir-riżoluzzjoni massima tal-immaġnijiet statiċi hija ta' 1 600  × 1 200  pixel (1,92 megapixel).
                              L-apparat jista' jirreġistra vidjo f'50 immaġni kull sekonda b'riżoluzzjoni massima ta' 720 × 576 pixel.
                              L-apparat joffri l-funzjoni ta' żum ottiku matul ir-reġistrazzjoni tal-vidjo.
                              Il-fajls li jintwerew jistgħu jiġu ttrasferiti għall-apparat minn magna għall-ipproċessar awtomatiku tad-dejta permezz tal-interfaċċja USB.
                           
                        
               
                  8525 80 99 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mit-test tal-kodiċijiet NM 8525 , 8525 80  u 8525 80 99 .
                  Minħabba l-karatteristiċi oġġettivi tal-apparat, bħalma huma d-disinn u l-forma tiegħu, il-preżenza ta' CCD b'riżoluzzjoni baxxa ta' 0,8 megapixels, il-kapaċità li jirreġistra vidjo bi kwalità ta' diski DVD-vidjo standard (riżoluzzjoni ta' 720 × 576 pixel b'50 immaġini kull sekonda) u li jirreġistra immaġnijiet statiċi ta' kwalità fqira (riżoluzzjoni massima ta' 1,92 megapixel), il-funzjoni prinċipali tal-apparat hija dik li jiġbed u jirreġistra vidjos, skont in-Nota 3 tat-Taqsima XVI (ara wkoll l-ordni tal-Qorti tal-Ġustizzja tal-Unjoni Ewropea tad-9 ta' Diċembru 2010 fil-Kawża C-193/10, KMB Europe vs Hauptzollamt Duisburg (Ġabra 2010, p. I-12903, il-punti 23 sa 25)).
                  Il-fatt li l-vidjokamera tirreġistra vidjos b'riżoluzzjoni inqas minn 800 × 600 pixel, ma jbiddilx il-funzjoni prinċipali tal-apparat. Għalhekk, il-klassifikazzjoni taħt is-subintestatura 8525 80 30  bħala kamera diġitali hija eskluża.
                  Minħabba li l-apparat huwa kapaċi jirreġistra fajls tal-vidjo minn sorsi oħra apparti dawk inkorporati fil-kamera tat-televixin, il-klassifikazzjoni taħt is-subintestatura 8525 80 91  bħala vidjokamera li kapaċi tirreġistra biss ħsejjes u immaġnijiet meħuda mill-kamera tat-televixin hija eskluża.
                  Għaldaqstant, l-apparat għandu jiġi kklassifikat taħt il-kodiċi NM 8525 80 99  bħala vidjokameras oħrajn.